Касьцёл сьвятога Язафата Кунцэвіча (Расоны)

Касьцёл сьвято́га Язафа́та Кунцэ́віча — мураваны каталіцкі храм у мястэчку Расонах Віцебскай вобласьці. Знаходзіцца на вуліцы Савецкай, 28. Мінуўшчына Будаўніцтва касьцёлу распачалося ў 2005 року. 18 верасьня 2010 року біскуп віцебскі Уладзіслаў Блін на ўрачыстай сьвятой імшы асьвяціў касьцёл у гонар уніяцкага полацкага архібіскупа Язафата Кунцэвіча (1580—1623), кананізаванага каталіцкай царквой. Архітэктура У абліччы храма прысутнічаюць элемэнты готыкі. У адну зь сьценаў умураваны фрагмэнт колішняга касьцёлу ў вёсцы Гарбачэва, які пры савецкай уладзе быў разбураны, а вежу ўпрыгожвае крыж зь яго ж. Муры расьпісаныя сюжэтамі, якія ўзыходзяць да творчасьці італьянскага мастака Джота ды Бандонэ. Аўтарам фрэсак зьяўляецца маляр Уладзімер Кандрусевіч. Крыніцы Літаратура Кулагін А. Каталіцкія храмы Беларусі: Энцыкл. даведнік / А. Кулагін; фатограф А. Дыбоўскі. — 2-е выд. — Менск: БелЭн, 2008. — 488 с.: іл. ISBN 978-985-11-0395-5. Памяць: Гіст.-дакум. хроніка Расонскага р-на. — Мн.: БелЭн, 1994. — 557 с. ISBN 5-85700-118-8. Ірына Жарнасек. Варта паехаць у Расоны // Ave Maria : часопіс. — 2011. — № 12 (201). — С. 28—29. Ірэна Задарожная. Таямнічая дарога да сьвятыні // Ave Maria : часопіс. — 26 лютага 2010. — № 11 (188). Вонкавыя спасылкі Касьцёл сьвятога Язафата Кунцэвіча на бачыне Catholic.by Касьцёл сьвятога Язафата Кунцэвіча (рас.) на Глёбус Беларусі